**Κεφ.4ο ΣΤΟΙΧΕΙΩΔΕΙΣ ΒΛΑΒΕΣ ΤΟΥ ΔΕΡΜΑΤΟΣ**

Θέμα #27998

Θέμα 2ο

2.1 α) Να δώσετε τον ορισμό της έλκωσης.

β) Να αναφέρετε τα μέρη της έλκωσης.

2.2 α) Να προσδιορίσετε το περιεχόμενο της κύστης.

β) Να προσδιορίσετε αν συνήθως η κύστη κουνιέται κατά την ψηλάφισή της.

**Ενδεικτικές απαντήσεις**

2.1 α) Έλκωση ονομάζουμε την καταστροφή των στιβάδων της επιδερμίδας, που φτάνει μέχρι το χόριο και αφήνει πάντα ουλή, επειδή καταστρέφεται η βασική στιβάδα.

β) Τα μέρη της έλκωσης είναι η βάση, ο πυθμένας και τα χείλη.

2.2 α) Η κύστη περιέχει υγρό ή σμήγμα.

β) Η κύστη στην ψηλάφησή της συνήθως κουνιέται.

#### Θέμα #27997

Θέμα 2ο

2.1 α) Να δώσετε τον ορισμό της φυσαλίδας.

β) Να αναφέρετε μία δερματική ασθένεια η οποία εκδηλώνεται με φυσαλίδες.

2.2 α) Να προσδιορίσετε τι είναι η βλατίδα.

β) Να προσδιορίσετε σε ποιες κατηγορίες διακρίνεται η βλατίδα από ιστολογικής απόψεως.

**Ενδεικτικές απαντήσεις**

2.1 α) Φυσαλίδα ονομάζουμε ένα μικρό στρογγυλό έπαρμα (ανύψωση) της επιδερμίδας με

διάμετρο μικρότερη του ενός εκατοστού το οποίο περιέχει ορώδες ή αιματηρό υγρό.

β) Ο έρπης ή το έκζεμα εκδηλώνονται με φυσαλίδες.

2.2 α) Η βλατίδα είναι ένα περιγεγραμμένο στερεό έπαρμα της επιδερμίδας, σκληρής

σύστασης, μικρού μεγέθους και διαμέτρου μέχρι ενός εκατοστού.

β) Η βλατίδα από ιστολογικής απόψεως διακρίνεται σε επιδερμική, σε δερματική και σε

μικτή.

#### Θέμα #27992

Θέμα 2ο

2.1 α) Να προσδιορίσετε τα αίτια των δυσχρωματικών κηλίδων.

β) Να αναφέρετε που οφείλονται οι αχρωμικές κηλίδες.

2.2 α) Να δώσετε τον ορισμό της φλύκταινας.

β) Να προσδιορίσετε σε ποιες κατηγορίες διακρίνεται η φλύκταινα από ιστολογικής

**Ενδεικτικές απαντήσεις**

2.1 α) Οι δυσχρωματικές κηλίδες οφείλονται σε μεταβολή ή εναπόθεση χρωστικής.

β) Οι αχρωμικές κηλίδες οφείλονται σε ελάττωση ή εξαφάνιση τοπικά της μελανίνης.

2.2 α) Φλύκταινα ονομάζουμε την φυσαλίδα ή πομφόλυγα διαφόρου μεγέθους, που

περιέχει πυώδες υγρό και περιβάλλεται από ερυθηματώδη άλω (πυοδερματίτιδα)

β) Η φλύκταινα από ιστολογικής απόψεως διακρίνεται σε επιδερμική και σε δερματική.

#### Θέμα #27990

Θέμα 2ο

2.1 Οι στοιχειώδεις βλάβες του δέρματος διακρίνονται σε πρωτογενείς και δευτερογενείς

βλάβες του δέρματος.

α) Να προσδιορίσετε τι ονομάζουμε δευτερογενείς βλάβες του δέρματος.

β) Να αναφέρετε έξι (6) δευτερογενείς βλάβες του δέρματος.

2.2 α) Να δώσετε τον ορισμό της κηλίδας.

β) Να προσδιορίσετε τις τέσσερις βασικές κατηγορίες στις οποίες διακρίνονται οι κηλίδες.

**Ενδεικτικές απαντήσεις**

2.1 α) Δευτερογενείς ονομάζουμε τις στοιχειώδεις βλάβες του δέρματος που

δημιουργούνται κατά την εξέλιξη των πρωτογενών βλαβών.

β) Να αναφέρετε έξι (6) από τις ακόλουθες δευτερογενείς βλάβες του δέρματος: δρυφάδα

(εκδορά), διάβρωση, έλκωση, ραγάδες, εφελκίδα, λειχηνοποίηση, λέπια, ατροφία, ουλή.

2.2 α) Κηλίδα ονομάζουμε κάθε περιγεγραμμένη επίπεδη μεταβολή του φυσιολογικού

χρώματος του δέρματος, χωρίς το δέρμα να αλλάζει ως προς τη σύσταση, το πάχος και την

ανάγλυφη κατασκευή του.

β) Οι τέσσερις βασικές κατηγορίες στις οποίες διακρίνονται οι κηλίδες είναι οι υπεραιμικές,

οι αγγειακές, οι αιματικές και οι δυσχρωματικές.

#### Θέμα #27986

Θέμα 2ο

2.1 Οι στοιχειώδεις βλάβες του δέρματος διακρίνονται σε πρωτογενείς και δευτερογενείς

βλάβες του δέρματος.

α) Να προσδιορίσετε τι ονομάζουμε πρωτογενείς βλάβες του δέρματος.

β) Να αναφέρετε έξι (6) πρωτογενείς βλάβες του δέρματος.

2.2 α) Να δώσετε τον ορισμό του εξανθήματος.

β) Να προσδιορίσετε από τι εξαρτάται η εμφάνιση του εξανθήματος.

**Ενδεικτικές απαντήσεις**

2.1 α) Πρωτογενείς ονομάζουμε τις στοιχειώδεις βλάβες του δέρματος που εκδηλώνονται

αρχικά στο υγιές δέρμα.

β) Να αναφέρετε έξι (6) από τις ακόλουθες πρωτογενείς βλάβες του δέρματος: κηλίδα,

βλατίδα, πομφός, φύμα, οζίδιο, όγκος, κομμίωμα, φυσαλίδα, πομφόλυγα, φλύκταινα,

κύστη.

2.2 α) Εξάνθημα ονομάζεται το σύνολο των στοιχειωδών βλαβών που εμφανίζονται στο

δέρμα κατά τη διαδρομή των διαφόρων ασθενειών.

β) Η εμφάνιση του εξανθήματος εξαρτάται σε μεγάλο βαθμό από τη φύση της πάθησης ή

από την πηγή ερεθισμού που το προκαλεί.

#### Θέμα #27737

Θέμα 4ο

Ο Παναγιώτης γλίστρησε με το μηχανάκι του σε κάτι νερά, αλλά ευτυχώς δεν

τραυματίστηκε σοβαρά. Το μόνο που έπαθε ήταν μερικές εκδορές στις παλάμες.

α) Τι είναι η εκδορά;

β) Πώς αλλιώς μπορούν να δημιουργηθούν οι εκδορές, εκτός από τον τραυματισμό του

δέρματος;

γ) Σε ποια κατηγορία, από τις δύο κατηγορίες στοιχειωδών βλαβών του δέρματος, ανήκουν

οι εκδορές;

**Ενδεικτικές απαντήσεις**

α) Η εκδορά είναι γραμμοειδής, επιφανειακή ή βαθύτερη λύση της συνέχειας του

δέρματος.

β) Εκδορές, εκτός από τραυματισμό, μπορούν να δημιουργηθούν και με ξεσμό του

δέρματος.

γ) Οι εκδορές ανήκουν στις δευτερογενείς στοιχειώδεις βλάβες του δέρματος.

#### Θέμα #27736

Θέμα 4ο

Ο Γιάννης καθώς έπαιζε ποδόσφαιρο έπεσε και χτύπησε στο χέρι του με αποτέλεσμα να

δημιουργηθεί μια ανοιχτή πληγή. Ο γιατρός του γηπέδου περιποιήθηκε το τραύμα του και

του είπε ότι θα αρχίσει να δημιουργείται μια κρούστα στο συγκεκριμένο σημείο.

α) Πώς ονομάζεται η κρούστα αυτή;

β) Ποια είναι τα δυνατά χρώματα που μπορεί να έχει η κρούστα;

γ) Να αναφέρετε τρία (3) στοιχεία από τα οποία αποτελείται η κρούστα.

**Ενδεικτικές απαντήσεις**

α) Η κρούστα ονομάζεται εφελκίδα.

β) Τα χρώματα που μπορεί να έχει η κρούστα είναι κιτρινωπό, κιτρινόφαιο, φαιό ή μαύρο.

γ) Να αναφερθούν τρία (3) από τα ακόλουθα: ινική, ερυθρά και λευκά αιμοσφαίρια,

σμήγμα, πύο, νεκρά κύτταρα μικρόβια κ.α.

#### Θέμα #27735

Θέμα 4ο

Η Νίκη όταν ήταν μικρή είχε ένα ατύχημα με το ποδήλατό της με αποτέλεσμα να της μείνει

μια μεγάλη ουλή στο γόνατό της.

α) Τι χρώμα έχει η ουλή της τώρα;

β) Τι χρώμα είχε η ουλή της αρχικά;

γ) Υπάρχουν αδένες στην περιοχή της ουλής;

δ) Υπάρχουν τρίχες στην περιοχή της ουλής;

**Ενδεικτικές απαντήσεις**

α) Το χρώμα της ουλής της είναι λευκό τώρα.

β) Το χρώμα της ουλής της ήταν ρόδινο αρχικά.

γ) Όχι δεν υπάρχουν αδένες στην ουλή.

δ) Όχι δεν υπάρχουν τρίχες στην ουλή.